wickkiey/tamil-wikipedia-markdown huggingface dataset:
# இல் ட பிரான்சு

| name = இல் ட பிரான்சு  
| native_name = <hr>  
| native_name_lang = fr  
| settlement_type = மண்டலம்  
| image_skyline =  
| image_caption = **மேலிருந்து கடிகார திசை**: மேற்கு பாரிஸ் மற்றும் லா டிஃபென்ஸ் தொலைவில்; செயிண்ட்-மாம்ஸ் வின் வைடூக்; வெர்சாய் அரண்மனை; மற்றும் உலகப் பாரம்பரியக் களம் ப்ராவின்ஸ்  
| image_flag =  
| flag_size =  
| image_shield = BlasonIledeFrance.svg  
| shield_size =  
| image_blank_emblem = Région Île-de-France (logo).svg  
| blank_emblem_type = சொல் குறி  
| motto =  
| image_map = Île-de-France region locator map2.svg  
| map_caption =  
| coordinates =  
| subdivision_type = நாடு  
| subdivision_name =  
| seat_type = நகராட்சி  
| seat = பாரிசு  
| parts_type = திணைக்களங்கள்  
| parts_style = list  
| parts = 8  
| p1 = பாரிசு  
| leader_party =  
| leader_title = வட்டார சபையின் தலைவர்  
| leader_name = வலேரி பெக்ரெஸ்ஸே (LR)  
| area_footnotes =  
| area_total_km2 = 12012  
| area_land_km2 =  
| area_water_km2 =  
| area_rank = 13 ஆவது  
| population_total = 12262544  
| population_as_of = சனவரி 2019  
| population_density_km2 = auto  
| population_demonym =  
| timezone1 = ம.ஐ.நே.  
| utc_offset1 = +01:00  
| timezone1_DST = ம.ஐ.கோ.நே.  
| utc_offset1_DST = +02:00  
| iso_code = FR-IDF  
| blank_name_sec1 = மொத்தப் பகுதி உற்பத்தி  
| blank_info_sec1 = 1 ஆவது  
| blank1_name_sec1 = &nbsp;–மொத்தம்  
| blank1_info_sec1 = €742 பில்லியன் (2019)  
| blank_name_sec2 = NUTS Region  
| blank_info_sec2 = FR1  
| website =  
| footnotes =  
| p2 = எஸ்ஸோன்  
| p3 = ஹாட்ஸ்-டி-செயின்  
| p4 = செய்ன்-செயிண்ட்-டெனிஸ்  
| p5 = சீன் மற்றும் மார்னே  
| p6 = வால் டி மார்னே  
| p7 = வால் டி ஓயிஸ்  
| p8 = யெவ்லைன்ஸ்  
| p9 =  
| p10 =  
| p11 =  
| p12 =  
| p13 =  
| p14 =  
| blank2_name_sec1 = &nbsp;–தனிநபர்  
| blank2_info_sec1 = €59,400 (2018)  
}}  

**இல் ட பிரான்சு** என்பது பாரிசு பெரு நகரப் பகுதியை உள்ளடக்கிய, பிரான்சின் இருபாதாறில் ஒரு நிர்வாக அலகு ஆகும். சுமார் 11.7 மில்லியன் மக்கள் இங்கு வசிப்பதாகக் கூறப்படுகிறது. பிரான்சின் பண்பாட்டு, வரலாற்று, பொருளாதார மையம் இதுவாகும். இங்கே பிரான்சில் வசிக்கும் பெரும்பான்மைத் தமிழர்களும் வசிக்கிறார்கள்.
# 2009 சட்டீஸ்கர் மக்களவை உறுப்பினர்கள்


சத்தீஸ்கரில் 2009 இந்திய பொதுத் தேர்தல் வாக்குப்பதிவு மாநிலத்தில் பதினைந்தாவது மக்களவைக்கு பதினொரு இடங்களுக்கு நடைபெற்றது. இதன் விளைவாக பாரதிய ஜனதா கட்சிக்கு ஒரு மகத்தான வெற்றி கிடைத்தது, மேலும் முதல்-பின்-தேர்தல்களில் இந்திய தேசிய காங்கிரசு ஒரு இடத்தை மட்டுமே வென்றது. மாநிலத்தில் ஏப்ரல் 16 அன்று வாக்குப்பதிவு நடந்தது. மாநிலத்தின் பல தொகுதிகளில் நக்சலைட்டு வன்முறையால் தேர்தல் பாதிக்கப்பட்டது. சுமார் 15.4 மில்லியன் தகுதியுள்ள வாக்காளர்களில் 55.29 சதவீதம் பேர் தங்கள் வாக்களிக்கும் உரிமையைப் பயன்படுத்தினர். இம்மாநிலத்திலிருந்து ஆங்கிலோ இந்திய சமூகப் பிரதிநிதி ஒருவர் மக்களவையின் நியமன உறுப்பினராக நியமிக்கப்பட்டுள்ளதால் இம்மாநிலத்திலிருந்து மக்களவை உறுப்பினர்கள் எண்ணிக்கை 12 ஆக உள்ளது.  

| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | ராய்பூர் | ரமேஷ் பைஸ் | பாரதீய ஜனதா கட்சி |  |
| 2 | பிலாஸ்பூர் | திலீப்சிங் சுதேவ் | பாரதீய ஜனதா கட்சி |  |
| 3 | பாஸ்டர் | பாலிராம் காஸ்யப் | பாரதீய ஜனதா கட்சி |  |
| 4 | கோர்பா | டாக்டர் சரண் தாஸ் மகந்த் | இந்திய தேசிய காங்கிரஸ் |  |
| 5 | **நியமன உறுப்பினர்** | இங்ரிட் மெக்லாட் | இந்திய தேசிய காங்கிரஸ் |  |
| 6 | துர்க் | சரோஜ் பாண்டே | பாரதீய ஜனதா கட்சி |  |
| 7 | ஜான்ஞ்கிர்- சம்பா | கமலாதேவி பாட்லே | பாரதீய ஜனதா கட்சி |  |
| 8 | காங்கெர் | சோகன் பொதாய் | பாரதீய ஜனதா கட்சி |  |
| 9 | மஹாசமுந்த் | சந்துலால் சாகு | பாரதீய ஜனதா கட்சி |  |
| 10 | ரெய்கார்க் | விஷ்ணு டியோ சாய் | பாரதீய ஜனதா கட்சி |  |
| 11 | சுர்குஜா | முரளிலால் சிங் | பாரதீய ஜனதா கட்சி |  |
| 12 | ரஜ்னந்த்கவுன் | மதுசுதன் யாதவ் | பாரதீய ஜனதா கட்சி | } |

## நியமன உறுப்பினர்
மக்களவைக்கு நியமன உறுப்பினர்களாக ஆங்கிலோ இந்தியன் சமூகத்தவரிலிருந்து இருவர் நியமிக்கப்படுவது வழக்கமாக உள்ளது. பதினைந்தாவது மக்களவையில் நியமிக்கப்பட்ட இரு ஆங்கிலோ இந்தியன் சமூகத்தவரில் இங்ரிட் மெக்லாட் ஒருவர்.  

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- பாரதீய ஜனதா கட்சி - 10
- இந்திய தேசிய காங்கிரஸ் - 2 (இதில் ஒருவர் நியமன உறுப்பினர்)
# காசிக் கலம்பகம்

**காசிக் கலம்பகம்** குமரகுருபரர் பாடிய நூல்களுள் இதுவும் ஒன்று. கலம்பகம் என்ற இலக்கிய வடிவிற் காசி பற்றி அமைந்துள்ளதாற் காசிக் கலம்பகம் என்னும் பெயர் இதற்கு உரியதாகிறது. கலம்பகம் என்பது பல வகை மலர்களால் இணைக்கப் பெற்ற மாலை போன்று பல வேறுபட்ட பாக்களாலும், பாவனைகளாலும் அமைத்திருக்கும்.  

## பாடிய வரலாறு
குமரகுருபரர் தில்லி சுல்தான்களின் காலத்தவர். காசிக்கு யாத்திரை சென்ற காலத்தில் மன்னனின் கவனத்தை அவர் பெற்று சுல்தான் ஒருவன் நன்கொடையாகக் கொடுத்த நிலத்திலே குமரகுருபரர் குமாரசுவாமி மடம் அமைத்தார். காசி நகரைப் பார்த்த பின் அதனைப் பற்றிய அபிமான உணர்வுடன் கலம்பகமாகக் குமரகுருபரர் இதைப் பாடியுள்ளார்.  

## நூல் அமைப்பு
நூலிலுள்ள முதலாவது பாடல் விநாயகர் பற்றியது. அடுத்து வரும் பாடல்கள் காசி விசுவநாதரின் சிறப்புக்களை வர்ணிக்ககின்றன. அத்துடன் காசியின் தலமகிமை சிறப்பிக்கப்படுகின்றது. தூது என்னும் பகுதியிலே தலைவிக்காகத் தோழி இறைவனிடம் குருகினைத் தூதனுப்புகின்றமை வர்ணிக்கப்படுகின்றது. இறைவனின் புயபராக்கிரமம் அநுக்கிரகச் செயல்கள் என்பன விளக்கப்படுகின்றன.
# காசி காண்டம்


**காசி காண்டம்** (Kasikhandam) என்பது தமிழ் புலவர்களில் ஒருவராகிய அதிவீரராம பாண்டியர் என்பவரால் இயற்றப்பட்ட நூல்களுள் ஒன்று. வடமொழி நூலான சங்கரசங்கிதையில் இருந்து இதற்குரிய பொருள் எடுத்தாளப்பட்டுள்ளது. சங்கிரசங்கிதையின் நான்காம்பகுதி காசிக்காண்டம். இது நாற்பத்தொரு பகுதிகளைக் கொண்ட பூர்வ காண்டம், ஐம்பத்தொன்பது பகுதிகளைக் கொண்ட உத்தரகாண்டம் என்ற இரு காண்டங்களைக் கொண்டுள்ளது. இது 2526 விருத்தப்பாக்களால் ஆனது. இப்புராணம் காசிநகரப் பெருமையைக் கூறுவதோடு பிரமச்சரியம், இல்வாழ்க்கை, மகளிர் பண்பு, வாழ்வொழுங்கு, காலக்கோட்பாடு அறிதல், மறுமையில் பெறும் பேறுகள் என்பன பற்றிக் கூறுகின்றது. இதன் ஆசிரியர் வடமொழிக் கருத்தை தமிழில் தந்துள்ளதால் ஆசிரியரின் தனித்தன்மை, கருத்தாற்றல், கற்பனைத்திறன் என்பன வெளிப்படவில்லை.  

## இவற்றையும் காண்க
- பாண்டியர் பாடிய புராணங்கள்
- பிற்காலப் பாண்டி நாடு
# புனித லாரன்சு


**புனித லாரன்சு** அல்லது **உரோமை நகர புனித லாரன்சு** (*Lawrence of Rome* அல்லது *Saint Lawrence*, (கிபி 225 - 258) என்பவர் 258-ஆம் ஆண்டு உரோமை நகரில் கொல்லப்பட்ட ஏழு திருத்தொண்டர்களுள் ஒருவர். வலேரியானின் என்ற அரசன் திருச்சபையின் சொத்துக்களை தன்னிடம் ஒப்படைக்க இவரை வற்புறுத்திய போது, இவர் அச்சொத்துக்களை விற்று ஏழைகளுக்கு கொடுத்தார். இதனால் கோபமடைந்த அரசன் இவரை வாணலியில் வறுத்துக் கொல்ல தீர்ப்பிட்டான் என பாரம்பரியம் கூறுகிறது. தன்னை வறுத்துக் கொண்டிருந்தவர்களிடம் "இந்தப்பக்கம் வெந்துவிட்டது... மறுபக்கம் திருப்பி போடுங்கள்.." என்று நகைச்சுவையாகக் கூறினார் என்பர்.  

மரபுப்படி இவர் இறந்ததாக நம்பப்படும் இடத்தில் முதலாம் கான்ஸ்டன்டைன் மன்னர் ஒரு சிற்றாலயம் அமைத்தார். இது உரோமை நகரின் ஏழு திருப்பயணக் கோவில்களுல் ஒன்றாக துவக்கக்காலம் முதலே கருதப்பட்டது. இவ்வாலயத்தை திருத்தந்தை முதலாம் தாமசுஸ் சீமைத்து புனித இலாரன்சு பெருங்கோவிலாக மாற்றினார்.  

## படக்காட்சியகம்

## ஆதாரங்கள்
# அருளாளர் பட்டம்

**அருளாளர் பட்டம்** (**முத்திப்பேறு பட்டம்**) என்பது கிறித்தவ நம்பிக்கையைக் கடைப்பிடித்து, சிறப்பான விதத்தில் வாழ்ந்து இறந்த ஒரு மனிதர் விண்ணகத்தில் இருக்கிறார் எனவும், கடவுளிடம் இவ்வுலகில் இருப்பவர்களுக்காக பரிந்து பேசும் வல்லமை உள்ளவர் எனவும் கத்தோலிக்க திருச்சபையினால் வழங்கப்படும் அங்கீகாரம் அல்லது சடங்குமுறை ஆகும். இது கத்தோலிக்க வழக்கத்தில் **முத்திப் பேறுபெற்ற பட்டம்** (Beatification) என்றும் அறியப்படுகிறது. இச்சொல் Beatus என்னும் இலத்தீன் மூலத்திலிருந்து பிறந்தது. இதற்கு "பேறு பெற்றவர்" என்பது பொருள்.  

புனிதர் பட்டம் வழங்குவது தொடர்பான வழக்கமான நான்கு படிகளில் இது மூன்றாவதாகும். முதல் படி "இறை ஊழியர் நிலை" எனவும், இரண்டாம் படி "வணக்கத்துக்குரிய நிலை" எனவும் அழைக்கப்படுகின்றன.  

ஒருவருக்கு முத்திப்பேறு பெற்ற பட்டம் வழங்கப்பட்டபின், மக்கள் அவரிடம் தனிப்பட்ட விதத்திலும், சிற்றாலயங்களிலும் (chapel) பரிந்துரை வேண்டுதல்களை முன்வைக்கலாம். ஆனால் கோவில்களிலும் (church), பேராலயங்களிலும் (basilica) அத்தகைய வேண்டுதல்களை நிகழ்த்த மறைமாவட்ட ஆயரின் அனுமதி தேவை. புனிதர் பட்டம் வழங்கப்பட்டபின் எல்லா வழிபாட்டு இடங்களிலும் அப்புனிதருக்கு வணக்கம் செலுத்தப்படலாம்.  

கத்தோலிக்க நம்பிக்கையின் மீது இருக்கும் வெறுப்பால் (hatred for the faith - "odium fidei") மறைசாட்சியாக கொல்லப்பட்டு வணக்கத்திற்குரியவர் நிலையை அடைந்தவர்களுக்கு, அருளாளர் பட்டம் அளிக்கப்பட புதுமைகள் ஏதும் நிகழத் தேவை இல்லை. தமிழகத்தில் பிறந்த தேவசகாயம் பிள்ளைக்கு இது போலவே அருளாளர் பட்டம் அளிக்கப்பட்டுள்ளது குறிப்பிடத்தக்கது. ஆயினும் மறைசாட்சியாக இறக்காதவர்களுக்கு ஒரு புதுமை நிகழ்ந்தால் மட்டுமே அருளாளர் பட்டம் அளிக்கப்படும்.  

வுக்கு, திருத்தந்தை இரண்டாம் அருள் சின்னப்பர் அக்டோபர் 19, 2003 அன்று முத்திப்பேறு பெற்ற பட்டம் அளித்தார்]]  

## வெளியிணைப்புகள்
- கத்தோலிக்க திருச்சபையில் முத்திப்பேறு பெற்ற பட்டம் பெற்றவர்களின் பட்டியல் by Giga-Catholic Information.
# புனிதர் பட்டமளிப்பு


**புனிதர் பட்டம் அளிக்கும் நிகழ்வு** (*Canonization*) இறந்த ஒரு மனிதர், அங்கீகரிக்கப் பட்ட புனிதர்களின் பட்டியளில் சேர்க்கப்படும் நிகழ்வைக் குறிக்கும். புனிதர் பட்டம் அளிக்கப்படுவதால் ஒருவர் புனிதராவதில்லை. மாறாக அவர் புனிதராக கடவுளோடு இருக்கிறார் என்பதனை உலகிற்கு அறிவிக்கும் செயலேயாம்.  

எவ்வகை புனிதராயினும் உரோமன் கத்தோலிக்க திருச்சபையில் இப் பட்டம் திருத்தந்தையால் மட்டுமே அறிவிக்கப்படும். ஆனால் மரபுவழி திருச்சபைகளில் இரத்த சாட்சியாக மரிப்பவர்களுக்கு தனிப்பட்ட அறிவிப்பு தேவையில்லை. அவர்களது மரணமே அவர்களது புனிததுவத்திற்கு சாட்சியாக ஏற்கப்படும். பிற கிறித்துவ உட்பிரிவுகளில் எவ்வகை முறையான அறிவிப்பு முறைகள் இல்லை.  

உரோமன் கத்தோலிக்க திருச்சபையில் புனிதர் பட்டத்திற்கான படிகள் நான்காகும். அவை:  
1. இறை ஊழியர் (Servant of God) என அறிவிக்கப்படல்
1. வணக்கத்திற்குரியவர் (Venerable) என அறிவிக்கப்படல்
1. அருளாளர் (Blessed) என அறிவிக்கப்படல்
1. புனிதர் (Saint) என அறிவிக்கப்படல்
# பழனிச்சாமி தேவர்

**பழனிச்சாமி தேவர்** ஆஸ்திரேலியாவின் பிரிஸ்பேனில் வசித்து வரும் ஒரு சமூக ஆர்வலர். இவர் நிறுவிய தமிழ்பிரிஸ்பேன் என்ற அமைப்பின் வழியாக பிரிஸ்பேன் தமிழ் சமூதாயத்திற்கு சேவை புரிந்துவருகிறார். ஆஸ்திரேலிய அரசியலில் முனைப்பாக இருக்கும் வெகுசில தமிழரில் இவரும் ஒருவர். ஆஸ்திரேலிய தொழிற்கட்சியில் முனைப்பாக செயல்படுகிறார்.  

## வெளியிணைப்புகள்
- தமிழ்பிரிஸ்பேன் இணையத்தளம் .
- தமிழ்பிரிஸ்பேன் மடற்குழு .
# 2009 அரியானா மக்களவை உறுப்பினர்கள்



2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் அரியானா மாநிலத்திலிருக்கும் 10 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  

| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | பரிதாபாத் | அவதார் சிங் பதானா | இந்திய தேசிய காங்கிரஸ் |  |
| 2 | ஹிசர் | பஜன்லால் | அரியானா ஜாங்கிட் காங்கிரஸ் |  |
| 3 | பிவானி - மகேந்திரஹார்க் | சுருதி சவுத்ரி | இந்திய தேசிய காங்கிரஸ் |  |
| 4 | ரோக்டக் | தீபிந்தர் சிங் ஹூடா | இந்திய தேசிய காங்கிரஸ் |  |
| 5 | குருசேத்ரா | நவீன் சிந்தால் | இந்திய தேசிய காங்கிரஸ் |  |
| 6 | சோனிபட் | ஜிதேந்திர சிங் மாலிக் | இந்திய தேசிய காங்கிரஸ் |  |
| 7 | குர்ஹான் | இந்திரசித் சிங் ராவ் | இந்திய தேசிய காங்கிரஸ் |  |
| 8 | அம்பாலா | குமாரி செல்சா | இந்திய தேசிய காங்கிரஸ் |  |
| 9 | கர்னல் | டாக்டர் அரவிந்த்குமார் சர்மா | இந்திய தேசிய காங்கிரஸ் |  |
| 10 | சிர்சா | அசோக் தன்வார் | இந்திய தேசிய காங்கிரஸ் | } |

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- இந்திய தேசிய காங்கிரஸ் - 9
- அரியானா ஜாங்கிட் காங்கிரஸ் - 1
# 2009 பஞ்சாப் மக்களவை உறுப்பினர்கள்



2009 ஆம் ஆண்டு பஞ்சாபில் 13 இடங்களுக்கு இந்திய பொதுத் தேர்தல் நடைபெற்றது. பஞ்சாபில் இரண்டு கட்டங்களாக மக்களவைத் தேர்தல் நடைபெற்றது - மே 7 மற்றும் மே 13. பஞ்சாபில் 13 நாடாளுமன்ற இடங்களுக்கான தேர்தல்கள் இருந்தன. மேலும் மே 7 ஆம் தேதி 4 இடங்களுக்கும் மே 13 ஆம் தேதி மீதமுள்ள 9 இடங்களுக்கும் தேர்தல்கள் நடத்தப்பட்டன.  
| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | காதூர் சாகிப் | டாக்டர் ரத்தன்சிங் அஜ்னாலா | சிரோமணி அகாலி தளம் |  |
| 2 | பதின்டா | கர்சிம்ரத் கவுர் பாதல் | சிரோன்மணி அகாலிதளம் |  |
| 3 | குர்தாஸ்பூர் | சர்தார் பிரதாப் சிங் பாஜ்வா | இந்திய தேசிய காங்கிரஸ் |  |
| 4 | ஹோசியார்பூர் | சந்தோஷ் சவுத்ரி | இந்திய தேசிய காங்கிரஸ் |  |
| 5 | பெரோஷ்பூர் | செர் சிங் குபையா | சிரோமணி அகாலி தளம் |  |
| 6 | பரித்ஹாட் | பரம்சித் கவுர் குல்சன் | சிரோன்மணி அகாலிதளம் |  |
| 7 | பாட்டியாலா | பிரினீத் கவுர் | இந்திய தேசிய காங்கிரஸ் |  |
| 8 | ஜலந்தர் | மொகீந்தர்சிங் ஹைபீ | இந்திய தேசிய காங்கிரஸ் |  |
| 9 | பேத்ஹார் சாகிப் | சுக்தேவ்சிங் லிப்ரா | இந்திய தேசிய காங்கிரஸ் |  |
| 10 | அமிர்தசரஸ் | நவ்ஜோத் சிங் சித்து | பாரதீய ஜனதா கட்சி |  |
| 11 | ஆனந்த்பூர் சாகிப் | ரவ்னீத் சிங் | இந்திய தேசிய காங்கிரஸ் |  |
| 12 | சாங்ரூர் | விஜய் இந்தர்சிங்லா | இந்திய தேசிய காங்கிரஸ் |  |
| 13 | லூதியானா | மணீஷ் திவாரி | இந்திய தேசிய காங்கிரஸ் | } |
## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- இந்திய தேசிய காங்கிரஸ் - 8
- சிரோமணி அகாலி தளம் - 4
- பாரதீய ஜனதா கட்சி - 1
# சிறந்த இயக்குநருக்கான தேசிய திரைப்பட விருது

இந்தியக் குடியரசில் திரைப்படத்துறைக்கு வழங்கப்படும் விருதுகளுள் மிக முக்கியமாகக் கருதப்படுபவை **தேசிய திரைப்பட விருதுகள்**. 1954 இல் முதலில் வழங்கப்பட்ட இவ்விருதுகள் ஆண்டுதொறும், சிறந்த இயக்குநர், படம், நடிகர், நடிகை போன்ற பல பிரிவுகளில் வழங்கப் படுகின்றன. சிறந்த இயக்குனருக்கான தங்கத் தாமரை விருதைப் பெற்றவர்களின் பட்டியல் கீழே தரப்பட்டுள்ளது.  

## விருது வென்றவர்கள்
| 2011 | வெற்றிமாறன் | தமிழ் | ஆடுகளம் |
| --- | --- | --- | --- |
| 2010 | ரிதுபர்னோ கோஷ் | பெங்காலி | அபோஹோமான் |
| 2009 | பாலா | தமிழ் | நான் கடவுள் |
| 2008 | அடூர் கோபாலகிருஷ்ணன் | மலையாளம் | நாலு பெண்ணுங்கள் |
| 2007 | மதூர் பண்டார்கர் | இந்தி | ட்ராஃபிக் சிக்னல் |
| 2006 | ராகுல் தொலாக்கியா | ஆங்கிலம் | பர்சானியா |
| 2005 | புத்ததேவ் தாஸ்குப்தா | பெங்காலி | ஸ்வப்னேர் தின் |
| 2004 | கவுதம் கோஷ் | பெங்காலி | அபார் அராண்யே |
| 2003 | அபர்ணா சென் | ஆங்கிலம் | மிஸ்டர் அண்ட் மிசஸ் அய்யர் |
| 2002 | பி. லெனின் | தமிழ் | ஊருக்கு நூறு பேர் |
| 2001 | ரிதுபர்னோ கோஷ் | பெங்காலி | உத்சவ் |
| 2000 | புத்ததேவ் தாஸ்குப்தா | பெங்காலி | உத்தாரா |
| 1999 | ராஜீவ்நாத் | மலையாளம் | ஜனனி |
| 1998 | ஜெயராஜ் | மலையாளம் | களியாட்டம் |
| 1997 | அகத்தியன் | தமிழ் | காதல் கோட்டை |
| 1996 | சயீத் அக்தர் மிஸ்ரா | இந்தி | நசீம் |
| 1995 | ஜானு பருவா | அசாமிய மொழி | சேக்ரொலாய் பஹுடூர் |
| 1994 | டி வி சந்திரன் | மலையாளம் | பொந்தான் மடா |
| 1993 | கவுதம் கோஷ் | பெங்காலி | பத்மா நாஜிர் மாதி |
| 1992 | சத்யஜித் ரே | பெங்காலி | அகன்டுக் |
| 1991 | தபன் சின்ஹா | இந்தி | ஏக் டாக்டர் கி மவுத் |
| 1990 | அடூர் கோபாலகிருஷ்ணன் | மலையாளம் | மதிலுகள் |
| 1989 | ஷாஜி என். கருண் | மலையாளம் | பிறவி |
| 1988 | அடூர் கோபாலகிருஷ்ணன் | மலையாளம் | அனந்தராம் |
| 1987 | கோவிந்தன் அரவிந்தன் | மலையாளம் | ஒரிடத்து |
| 1986 | ஷ்யாம் பெனெகல் | இந்தி | திரிகால் |
| 1985 | அடூர் கோபாலகிருஷ்ணன் | மலையாளம் | முகாமுகம் |
| 1984 | மிருநாள் சென் | இந்தி | காந்தார் |
| 1983 | உத்பலேந்து சக்ரவர்த்தி | பெங்காலி | சோக் |
| 1982 | அபர்ணா சென் | ஆங்கிலம் | 36 செளரிங்கீ லேன் |
| 1981 | மிருநாள் சென் | பெங்காலி | அகாலேர் சந்தனே |
| 1980 | மிருநாள் சென் | பெங்காலி | ஏக் தின் பிரதி தின் |
| 1979 | கோவிந்தன் அரவிந்தன் | மலையாளம் | தம்ப் |
| 1978 | கோவிந்தன் அரவிந்தன் | மலையாளம் | காஞ்சன சீதா |
| 1977 | பி. லங்கேஷ் | கன்னடம் | பல்லவி |
| 1976 | சத்யஜித் ரே | பெங்காலி | ஜனா ஆரண்யா |
| 1975 | சத்யஜித் ரே | பெங்காலி | சோனார் கெல்லா |
| 1974 | மணி கவுல் | இந்தி | துவிதா |
| 1973 | அடூர் கோபாலகிருஷ்ணன் | மலையாளம் | சுயம்வரம் |
| 1972 | கிரீஷ் கர்நாட், பி. வி. கரந்த் | கன்னடம் | வம்ச விருக்ஷா |
| 1971 | சத்யஜித் ரே | பெங்காலி | ப்ரதிதுவந்தி |
| 1970 | மிருநாள் சென் | இந்தி | புவன் சோமே |
| 1969 | சத்யஜித் ரே | பெங்காலி | கூபி கைனே பாக பைனே |
| 1968 | சத்யஜித் ரே | பெங்காலி | சிறியகானா |
| } |  |  |  |
# சிறந்த நடிகருக்கான தேசிய திரைப்பட விருது

இந்தியக் குடியரசில் திரைப்படத்துறைக்கு வழங்கப்படும் விருதுகளுள் மிக முக்கியமாகக் கருதப்படுபவை **தேசிய திரைப்பட விருதுகள்**. 1954 இல் முதலில் வழங்கப்பட்ட இவ்விருதுகள் ஆண்டுதோறும், சிறந்த இயக்குநர், படம், நடிகர், நடிகை போன்ற பல பிரிவுகளில் வழங்கப் படுகின்றன. சிறந்த நடிகருக்கான தங்கத் தாமரை விருதைப் பெற்றவர்களின் பட்டியல் கீழே தரப்பட்டுள்ளது.  

## விருது வென்றவர்கள்
| 2012 | 1. **இர்ஃபான் கான்**
2. **விகரம் கோகலே** | *பான் சிங் தோமர்*
*அனுமட்டி* | இந்தி
மராத்தி |
| --- | --- | --- | --- |
| 2011 | **கிரிஷ் குல்கர்ணி** | *தியோல்* | மராத்தி |
| 2010 | 1. **தனுஷ்**
2. **சலீம் குமார்** | *ஆடுகளம்*
*ஆதாமின்ட மகன் அபு* | தமிழ்
மலையாளம் |
| 2009 | **அமிதாப் பச்சன்** | *பா* | இந்தி |
| 2008 | உபேந்திர லிமாயே | ஜோக்வா | மராத்தி |
| 2007 | பிரகாஷ் ராஜ் | காஞ்சிவரம் | தமிழ் |
| 2006 | சௌமித்திர சாட்டர்ஜி | பொதுக்கேப் | பெங்காலி |
| 2005 | அமிதாப் பச்சன் | ப்ளாக் | இந்தி |
| 2004 | சைஃப் அலி கான் | ஹம் தும் | இந்தி |
| 2003 | விக்ரம் | பிதாமகன் | தமிழ் |
| 2002 | அஜய் தேவ்கான் | தி லிஜன்ட் ஆஃப் பகத் சிங் | இந்தி |
| 2001 | முரளி | நெய்துகாரன் | மலையாளம் |
| 2000 | அனில் கபூர் | புகார் | இந்தி |
| 1999 | மோகன்லால் | வானபிரஸ்தம் | ஆங்கிலம்; மலையாளம் |
| 1998 | 1.மம்முட்டி | டாக்டர் அம்பேத்கர் | ஆங்கிலம் |
| 2.அஜய் தேவகான் | சாக்ம் | இந்தி |  |
| 1997 | 1.சுரேஷ் கோபி | களியாட்டம் | மலையாளம் |
| 2.பாலசந்திர மேன்ன் | சாமந்தரங்கள் | மலையாளம் |  |
| 1996 | கமல் ஹாசன் | இந்தியன் | தமிழ் |
| 1995 | ரஜித் கபூர் | தி மேக்கிங்க் ஆஃப் தி மகாத்மா | ஆங்கிலம் |
| 1994 | நானா படேகர் | க்ராந்திவீர் | இந்தி |
| 1993 | மம்முட்டி | போந்தான் மாத; விதேயன் | மலையாளம் |
| 1992 | மிதுன் சக்கரவர்த்தி | தகாதேர் கதா | பெங்காலி |
| 1991 | மோகன் லால் | பாரதம் | மலையாளம் |
| 1990 | அமிதாப் பச்சன் | அக்னிபாத் | இந்தி |
| 1989 | மம்முட்டி | மதிலுக்குள்; ஒரு வடக்கன் வீரகதா | மலையாளம் |
| 1988 | ப்ரேம்ஜி | பிறவி | மலையாளம் |
| 1987 | கமல் ஹாசன் | நாயகன் | தமிழ் |
| 1986 | சாரு ஹாசன் | தாபரண கதே | கன்னடம் |
| 1985 | சஷி கபூர் | நியூ டெல்லி டைம்ஸ் | இந்தி |
| 1984 | நசிருதீன் ஷா | பார் | இந்தி |
| 1983 | ஒம் புரி | அர்த் சத்யா | இந்தி |
| 1982 | கமல் ஹாசன் | மூன்றாம் பிறை | தமிழ் |
| 1981 | ஒம் புரி | ஆரோஹன் | இந்தி |
| 1980 | பாலன் கே நாயர் | ஒப்போல் | மலையாளம் |
| 1979 | நசுருதீன் ஷா | ஸ்பர்ஷ் | இந்தி |
| 1978 | அருண் முகர்ஜீ | பரசுராம் | பெங்காலி |
| 1977 | கோபி | கொடியேட்டம் | மலையாளம் |
| 1976 | மிதுன் சக்கரவர்த்தி | மிருகயா | பெங்காலி |
| 1975 | எம். வி. வாசுதேவ ராவ் | சொம்மான தோதி | கன்னடம் |
| 1974 | சாது மெஹர் | அங்குர் | இந்தி |
| 1973 | பி ஜே ஆண்டனி | நிர்மல்யம் | மலையாளம் |
| 1972 | சஞ்சீவ் குமார் | கோஷிஷ் | இந்தி |
| 1971 | எம். ஜி. ராமச்சந்திரன் | ரிக்ஷாகாரன் | தமிழ் |
| 1970 | சஞ்சீவ் குமார் | தாஸ்தக் | இந்தி |
| 1969 | உத்பல் தட் | புவன் ஷோமே | இந்தி |
| 1968 | அசோக் குமார் | ஆஷீர்வாத் | இந்தி |
| 1967 | உத்தம் குமர் | அந்தோணி ஃபிரிஞ்சி; சிரியகானா | பெங்காலி |
| } |  |  |  |

## ஆதாரங்கள்
# கரையார்


**கரையார்** (*Karaiyar*) அல்லது **குருகுலம்** எனப்படுவோர் இலங்கை மற்றும் தமிழ்நாட்டில் வாழுகின்ற ஒரு சாதியாகும். கடல் சார்ந்த தொழிலில் ஈடுபடும் இவர்கள், பண்டைய காலங்களில் போர் வீரர்களாக அரச படைகளில் பணியாற்றினர். பெரும்பாலும் கடல் சார்ந்த தொழிலான மீன் பிடித்தலில் இவர்கள் ஈடுபட்டுள்ளனர். இதைவிட கப்பல் கட்டி அதன் மூலம் நாடு பல கண்ட மாலுமிகளாகவும் இந்த சாதியைச் சேர்ந்தவர்கள் இருந்துள்ளனர்.  

## வரலாறு
புறநானூறு போன்ற பல பண்டைய தமிழ் இலக்கியங்கள் இவர்களைப் பற்றி குறிப்பிடுகிறது. வையாபாடல் மற்றும் யாழ்ப்பாண வைபவமாலை போன்ற இலக்கியங்களில், இவர்கள் முக்கிய பதவிகளில் இருந்தவர்கள் என்று குறிப்பிடுகிறது.  

"*முக்கரா ஹாட்டான*" என்கிற ஒரு சிங்கள ஓலைச் சுவடியில், குருகுல வீரர்கள் முக்குவர்கலும் மற்றும் சோனகர்கலும் ஒரு மூன்று மாத போரில் தோற்கடித்தார் என்பது குறிப்பிடுகிறது.  

இந்த போரில், *குருகுல மாணிக்கத் தலைவன்* என்கிற ஒரு குடித்தலைவர் இந்த போரில் இறந்துவிட்டார். இதன் காரணமாக  
ஆறாவது பராக்கிரமபாகு, குருகுல மாணிக்கத் தலைவனின் மகன் செண்பகப் பெருமாள் என்பவரைத் தத்தெடுத்தார்.  

## உட் சாதிப் பிரிவுகள்
- இலங்கையில் சாதி அமைப்பு
- யாழ்ப்பாணத்துச் சாதியமைப்பு
# வட மாகாண விவசாய திணைக்களம்


வடக்கு மாகாணசபையின் ஒரு திணைக்களமாகக் காணப்படுகின்றது. வடக்கு கிழக்கு மாகாண சபையிலுருந்து பிரிந்து 01.01.2007 ம் திகதி தொடக்கம் செயற்பட்டு வரும் வட மாகாண சபையின் விவசாய அமைச்சின் கீழ் இது காணப்படுகின்றது. இதன் செயற்படு பரப்பு வட மாகாண எல்லையாகும். இதன் தற்போதய பணிப்பாளராக திரு.கே.சுப்பிரமணியம் அவர்கள் வட மாகாண சபை உருவாக்கப்பட்ட காலம் தொடக்கம் பணியாற்றிவருகின்றார்.  

## உப அலுவலகங்கள்
இவ் திணைக்களமானது மாவட்ட மட்டத்தில் ஒவ்வொரு உப அலுவலகத்தை கொண்டு காணப்படுகின்றது. இவ் உப அலுவலகங்கள் பிரதி விவசாயப் பணிப்பாளர்(விரி)அலுவலகம் என்று அழைக்கப்படுகின்றன. இவற்றுக்குப் பொறுப்பாக பிரதி விவசாயப் பணிப்பாளர்கள் காணப்படுவார்கள். இவர்களினால் மாவட்டத்தின் விரிவாக்கச் செயற்பாடுகள் மேற்கொள்ளப்படும். இவ் உப அலுவலகங்களில் உதவி விவசாயப் பணிப்பாளர்கள், விவசாய உத்தியோகத்தர்கள், பாட விதான உத்தியோகத்தர்கள், விவசாயப் போதனாசிரயர்கள் மற்றும் நிர்வாகங்களினை மேற்கொள்ளும் இணைந்த சேவையினை கொண்ட உத்தியோகத்தர்ளும் தொழிலாளிகளும் காணப்படுகின்றனர்.  

## பிரதி விவசாயப் பணிப்பாளர்கள்
- யாழ்ப்பாணம் - திரு.எஸ்.சிவகுமார்.
- கிளிநொச்சி - திருமதி.எஸ்.ஆனந்தராஜா.
- முல்லைத்தீவு - திரு.கே.சிவபாதசுந்தரம்.
- மன்னார் - திரு.எம்.ஜெகநாதன்.
- வவுனியா - திருமதி.ஜெ.ஜெகநாதன்.

## பிரதி விவசாயப் பணிப்பாளர் அலுவலகத்தின் கீழ் காணப்படும் அலுவலகங்கள்
**வவுனியா**  

வவுனியா பிரதி விவசாயப் பணிப்பாளர் அலுவலகத்தின் கீழ் இரண்டு தொழிற்பாட்டு அலுவலகங்கள் இயங்கின்றன.  

01. அரச விதை உற்பத்திப் பண்ணை.(தாண்டிக்குளம்)  

02. மாவட்ட விவசாயப் பயிற்சி நிலையம் (எல்லப்பர்மருதங்குளம்)  

இவற்றுடன் மாவட்ட விரிவாக்க அலுவலகமும் இணைந்ததாக வவுனியா மாவட்ட விவசாய செயற்பாட்டை மேற்கொண்டுவருகின்றன.  

**மன்னார்**  

மன்னார் மாவட்டத்தில் விவசாயப் பயிற்சி நிலையம்(ஆட்காட்டி வெளி) மாத்திரம் காணப்படுகின்றது. அத்துடன் விதை உற்பத்திப் பண்ணைக்காக வெள்ளாங்குளம் எனுமிடத்தில் பண்ணை ஆரம்பிக்கப்பட்டு வருகின்றனர்.  

**யாழ்ப்பாணம்**  

யாழ்ப்பாணத்தில் திருநெல்வேலி எனுமிடத்தில் விவசாயப் பயிற்சி நிலையத்துடன் இணைந்ததாக விவசாய விரிவாக்க நிலையம் காணப்படுகின்றது. அத்துடன் யாழ்ப்பாண விவசாயச் செயற்பாட்டுக்கு மிகவும் சிறப்புடன் சேவையாற்றி வருகின்றனர்.  

**கிளிநொச்சி**  

கிளிநொச்சி மாவட்டதில் விவசாயப் விரிவாக்க நிலையம் மாத்திரம் காணப்படுகின்றது.எனினும் ஏனைய கட்டமைப்புங்களும் உருவாக்க முயற்சிகள் இடம்பெறுகின்றது.  

**முல்லைத்தீவு**  

முல்லைத்தீவு மாவட்டத்தில் விவசாயப் பயிற்சி நிலையம் ஒட்டிசுட்டான் பிரதேசத்தில் ஆரம்பிக்கப்பட்டுள்ளது. விவசாய விரிவாக்க நிலையம் முல்லைத்தீவு நகர் பகுதியில் அமைந்திருக்கின்றது,  

## செயற்பாடுகள்
நிர்வாக ரீதியான செயற்பாடுகளை தலைமையலுவலகம் செயற்படுத்துவதுடன் உப அலுவலகங்களின் செயற்பாடுகளை நேரடியாகவும் நெறிப்படுத்துகின்றது. அத்துடன் ஏனைய நிறுவனங்களுடன் இணைந்து வட மாகாண விவசாய செயற்பாட்டுக்கு பேருதவி புரிகின்றது.
# வன்னித்தமிழ்



இலங்கையில் வன்னிப் பிரதேசத்து மக்களால் பேசப்படும் பாசையாகும். இது தனித்தமிழாகக் காணப்படுவதுடன் மிகவும் வலியதாகவும் காணப்படுகின்றது. ஆங்கிலம் கலக்காது பேசப்படும். அத்துடன் இது தற்போது அருகிவருகின்றது. அக்காலத்து மன்னன் பண்டாரவன்னியனின் வரலாறு இதற்கு சான்று பகிர்கின்றது. வன்னியை மையமாகக் கொண்டு எழுதப்படும் கதைகளில் இப் பாசையின் தன்மையை அறிந்து கொள்ளலாம்.
# தமிழ்நாடு அரசு நீர்வள ஆதார அமைப்பு

இந்தியாவில் தமிழ்நாடு மாநிலத்தில் உள்ள நீர்வளம் குறித்த செயல்பாடுகளைக் கவனிப்பதற்காக தமிழ்நாடு அரசு சார்பில் பொதுப்பணித்துறையின் கீழ் தமிழ்நாடு அரசு நீர்வள ஆதார அமைப்பு ஒன்று இயங்கி வருகிறது.  

## பணிகள்
இந்த அமைப்பு தமிழ்நாடு மாநிலத்திலுள்ள ஊராட்சி ஒன்றியங்களின் சராசரி நிலநீர் மட்டம், நிலநீர்த் தரம், மழை அளவு மற்றும் நிலத்தடி நீர் நுகர்வு பாகுபாடு போன்ற அனைத்துத் தகவல்களையும் கொண்டுள்ளது. நிலநீர்த் துறையால் மக்களுக்கு கீழ்காணும் சில சேவைகள் அளிக்கப்படுகின்றன.  
1. நிலத்தில் கிணறு அல்லது ஆழ் துளை கிணறு தோண்டுவதற்கு உகந்த இடத்தை தேர்வு செய்ய புவி பௌதீக ஆய்வு சேவைகளை அளிக்கிறது.
1. நீர் மாதிரியை பரிசோதனை செய்து உங்களுக்கு அந்நீரின் தரத்தினைத் தெரிவிக்கிறது.இந்தப் பரிசோதனைக்காக வீட்டு உபயோகத்திற்கு - ரூ.250/- விவசாய உபயோகத்திற்கு - ரூ.75/-ஐயும் கட்டணம் பெற்றுக் கொள்கிறது.
1. இவ்வமைப்பால் சேகரிக்கப்படும் புள்ளி விபரங்களைப் பொதுமக்களின் உபயோகத்திற்கு வழங்குகிறது.

**வழங்கப்படும் புள்ளி விவரங்கள்**  

அ. நிலத்தடி நீர் மட்டம்  

ஆ. நிலத்தடி நீரின் தன்மை  

இ. மழை அளவு மற்றும் தட்ப வெப்ப நிலை  

ஒரு புள்ளி விபரம் ஒரு மாவட்டத்திற்கு ஒரு வருடத்திற்கு வழங்குவதற்கு, வரைவுக் காசோலையாகச் செலுத்த வேண்டிய கட்டணமாக மாணவர்கள்- ரூ.100/- அரசு சாரா அலுவலர்கள்- ரூ.200/- ஆலோசனைக் கூறும் நிறுவனங்கள் - ரூ.300/- மற்றவர்கள்- ரூ.500/- என நிர்ணயிக்கப்பட்டுள்ளது.  

- நிலநீர் உபயோகத்தினைச் சார்ந்த புதிய தொழிற்சாலை, நிறுவனம் அல்லது கூட்டமைப்பு ஆரம்பிக்க இந்நிலநீர்த் துறையிலிருந்து நிலநீர் இருப்புச் சான்றிதழ் அளிக்கப்படுகிறது.
# மாறன் அகப்பொருள்

**மாறன் அகப்பொருள்** ஒரு பாட்டியல் இலக்கண நூல். இது திருக்குருகைப் பெருமாள் கவிராயர் என்பவரால் இயற்றப்பட்டது. மாறனலங்காரம், பாப்பாவினம் ஆகிய நூல்களை இயற்றியவரும் இவரே. இந்நூல் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது. பாண்டி நாட்டுச் சிற்றரசர் வழிவந்தவர் நம்மாழ்வார். பேரரசர்களுடைய பெயரைச் சிற்றரசர்களும் சூட்டிக்கொள்ளும் அக்கால வழக்கத்துக்கு அமைய நம்மாழ்வாரும் பாண்டிய மன்னர்களைக் குறிக்கும் *மாறன்* என்ற பெயராலும் அறியப்பட்டவர். இதனால் இப் பெயரைத் தழுவி இந்நூலுக்கு *மாறன் அகப்பொருள்* என்னும் பெயர் ஏற்பட்டது. இந்நூலை கி.பி 1552 ஆம் ஆண்டில் நூலாசிரியரின் ஆசிரியரான சீனிவாசசீயர் என்பவர் முன்னிலையில் அரங்கேற்றம் செய்ததாக இந்நூலின் பாயிரத்தில் இருந்து அறிய முடிகின்றது.  

## அமைப்பு
1. அகத்திணையியல் (**கிடைக்கவில்லை**)
1. களவியல்,
1. வரைவியல்,
1. கற்பியல்,
1. ஒழிபியல் (**கிடைக்கவில்லை**)
என ஐந்து இயல்களாகப் பிரிக்கப்பட்டுள்ள இந்நூலில் மொத்தம் **363** நூற்பாக்கள் பாடப்பட்டன. தற்போது இதன் முதல், இறுதி இயல்கள் தவிர்ந்த மூன்று இயல்கள் மட்டுமே கிடைக்கின்றன.
# பாப்பாவினம்

**பாப்பாவினம்** ஒரு பாட்டியல் இலக்கண நூல். இது பாக்களையும் பாவினங்களையும் பற்றிக் கூறுகிறது. இதனாலேயே இதற்குப் பாப்பாவினம் (பா + பாவினம்) என்னும் பெயர் ஏற்பட்டது. இதற்கு **மாறன் பாப்பாவினம்** என்ற பெயரும் வழங்குகிறது. மாறனலங்காரம் (அணி), மாறன் அகப்பொருள் (பொருள்) ஆகிய நூல்களை இயற்றிய திருக்குருகைப் பெருமாள் கவிராயர் என்பவரே இதனையும் இயற்றினார் என்பதே பெரும்பாலானோரின் கருத்து. எனினும் இதனைக் காரி இரத்தின கவிராயர் என்பவர் இயற்றினார் என்ற கருத்தும் நிலவுகின்றது. நூலாசிரியரின் ஏனைய இரண்டு நூல்களைப் போலவே இதுவும் வைணவ ஆழ்வார்களில் ஒருவராகிய நம்மாழ்வார் மீது பாடப்பட்டது.  

இலக்கிய நூல்களை மட்டுமன்றி இலக்கண நூல்களையும் சமயப் பரப்புரைக்குப் பயன்படுத்த முடியும் என்பதற்கு, வைணவத்தின் பெருமை கூறும் இந்நூல் சான்றாக விளங்குகிறது.  

## அமைப்பு
இலக்கியத்திலிருந்து எடுத்துக்காட்டுகளைக் கொடுத்து அவற்றுக்கு இலக்கணம் கூறும் வகையில் அமைந்தது இந்நூல்.  

1. வெண்பா,
1. ஆசிரியப்பா,
1. கலிப்பா,
1. வஞ்சிப்பா
என்னும் பாவகைகள் நான்கு,  
1. வெண்பாவினம்,
1. ஆசிரியப்பாவினம்,
1. கலிப்பாவினம்,
1. வஞ்சிப்பாவினம் என்னும் அவற்றின் பாவினங்கள் நான்கு என்பவற்றுடன்
1. மருட்பாவுக்குமாக 135 எடுத்துக்காட்டுப் பாடல்கள் தரப்பட்டுள்ளன. இத்துடன் இணைக்கப்பட்டுள்ள ஐந்து பரிபாடல்களையும் சேர்த்து மொத்தம் 140 பாடல்கள் இந்நூலில் உள்ளன. ஒவ்வொரு எடுத்துக்காட்டுப் பாடலுக்கும் பின்னர் அது பற்றிய விபரங்களைக் கொடுத்து அவற்றின் இலக்கணத்தைக் கூறுவது இந்நூலின் சிறப்பு ஆகும்.
# சிதம்பரச் செய்யுட்கோவை

**சிதம்பரச் செய்யுட்கோவை** ஒரு கோவை இலக்கிய நூல். இது இலக்கிய அமைதியுடன் கூடிய நூல் ஆயினும் இலக்கணச் சிறப்புக் கொண்டது. இந்நூலை இயற்றியவர் குமரகுருபரர். வைணவம் சார்ந்த பாப்பாவினம் என்னும் நூலின் அமைப்பைத் தழுவி அமைந்த இந்நூல் சைவச் சார்பு கொண்டது. யாப்பருங்கலம், யாப்பருங்கலக் காரிகை போன்ற இலக்கண நூல்கள் சமண சமயம் சார்ந்தவை ஆதலால், வைணவ, சைவ சமயச் சார்புடன் கூடிய இலக்கண நூல்களின் தேவைகருதி இந்நூல்களை இயற்றியதாகக் கருதப்படுகின்றது.  

## அமைப்பு
இந்நூலில் வெண்பா விகற்பம், வெண்பாவினம், ஆசிரியப்பா விகற்பம், ஆசிரியப்பாவினம், கலிப்பா விகற்பம், கலிப்பாவினம், வஞ்சிப்பா விகற்பம், வஞ்சிப்பாவினம், மருட்பா ஆகிய ஒன்பது பிரிவுகள் உள்ளன. இப்பிரிவுகளில் மொத்தம் 84 எடுத்துக் காட்டுகள் உள்ளன.
# சேம்சு கேயர்

**சேம்சு கேயர்** (**James W. Gair**, டிசம்பர் 27, 1927 – டிசம்பர் 10, 2016) ஒரு தென்னாசிய மொழியியற் பேராசிரியர். இவர் சிங்கள மொழி, பாளி மொழி, தமிழ் மொழி, திவேகி (Dhivehi) மொழி ஆகியவற்றில் மொழியியல் சார்பான சிறப்பறிவு பெற்றவராகக் கருதப்படுகின்றவர். ஐக்கிய அமெரிக்காவில் உள்ள நியூ யார்க் மாநிலத்தில், இத்தாக்காவில் (Ithaca) உள்ள கார்ணெல் பல்கலைக்கழகத்தில் தற்கால மொழிகள், மொழியியல் துறையில் பேராசிரியராகப் பணியாற்றினார். தனது 89 ஆவது பிறந்த நாளுக்கு முன்பாகவே இவர் இறந்தார். இவர் இத்துறைகளில் எழுதியுள்ள நூல்களைக் கீழே காணலாம்.  

## எழுதிய நூல்கள்
- Gordon H. Fairbanks, James W. Gair, M. W. DeSilva. *Colloquial Sinhalese. Volumes 1 and 2*. Ithaca, NY: South Asia Programm, Cornell University
- James W. Gair. *Colloquial Sinhalese Clause Structures*.
- James W. Gair, W. S. Karunatillake. *A New Course in Reading Pali: Entering the Word of the Buddha*. South Asia Books,
## மேற்கோள்

## வெளியிணைப்புகள்
- Personal profile
# 2009 குஜராத் மக்களவை உறுப்பினர்கள்



2009 ஆம் ஆண்டு நடைபெற்ற இந்திய நாடாளுமன்றத்தின் பதினைந்தாவது மக்களவைக்கு நடைபெற்ற தேர்தலில் குஜராத் மாநிலத்திலிருக்கும் 26 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. இந்தியத் தேர்தல் ஆணையத்தின் இணையத்தின்படி இது பட்டியலிடப்படுகிறது.  

| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | காந்திநகர் | லால்கிருஷ்ண அத்வானி | பாரதீய ஜனதா கட்சி |  |
| 2 | ராஜ்காட் | குன்வர்ஜிபாய் மோகன்பாய் பவாலியா | இந்திய தேசிய காங்கிரஸ் |  |
| 3 | பர்டோலி | டாக்டர் துசார் அமர்சிங் சவுத்ரி | இந்திய தேசிய காங்கிரஸ் |  |
| 4 | பஞ்ச்மகால் | பிரதாப்சிங் பிரதாப்சிங் சவுகான் | பாரதீய ஜனதா கட்சி |  |
| 5 | சபர்காந்தா | டாக்டர் மகேந்திரசிங் ப்ரூத்விசிங்க் சவுகான் | பாரதீய ஜனதா கட்சி |  |
| 6 | பனஸ்கந்தா | முகேஷ் பைரவ்தன்சி காத்வி | இந்திய தேசிய காங்கிரஸ் |  |
| 7 | சூரத் | தர்சன விக்ரம் சர்தோஷ் | பாரதீய ஜனதா கட்சி |  |
| 8 | கட்ச் | பூனம் வேல்ஜிபாய் ஜாட் | பாரதீய ஜனதா கட்சி |  |
| 9 | அம்ரேலி | நரன்பாய் கச்சாடியா | பாரதீய ஜனதா கட்சி |  |
| 10 | ஜாம்நகர் | விக்ரம்பாய் அர்சன்பாய் மோடம் | இந்திய தேசிய காங்கிரஸ் |  |
| 11 | சுரேந்திரநகர் | சோம்பாய் காந்தலால் கோலி படேல் | இந்திய தேசிய காங்கிரஸ் |  |
| 12 | வால்சத் | கிசன்பாய் வேஷ்டபாய் படேல் | இந்திய தேசிய காங்கிரஸ் |  |
| 13 | கேதா | தீன்சா ஜே.படேல் | இந்திய தேசிய காங்கிரஸ் |  |
| 14 | மகீசனா | ஜெயஸ்ரீபன் படேல் | பாரதீய ஜனதா கட்சி |  |
| 15 | அகமதாபாத் கிழக்கு | ஹரீன் பதக் | பாரதீய ஜனதா கட்சி |  |
| 16 | நவ்சாரி | சி.ஆர். படேல் | பாரதீய ஜனதா கட்சி |  |
| 17 | போர்பந்தர் | வித்தால்பாய் ஹன்ஸ்ராஜ்பாய் ரடாதியா | இந்திய தேசிய காங்கிரஸ் |  |
| 18 | பாவ்நகர் | ராஜேந்திரசிங் கான்சியாம்சிங் ரானா (ராஜூ ரானா) | பாரதீய ஜனதா கட்சி |  |
| 19 | சோட்டா உதய்பூர் | ராம்சிங் பாடலிபாய் ரத்வா | பாரதீய ஜனதா கட்சி |  |
| 20 | வடோதரா | பால்கிருஷ்ண காந்தேராவ் சுக்லா | பாரதீய ஜனதா கட்சி |  |
| 21 | அகமதாபாத் மேற்கு | டாக்டர் கிரித் பிரேம்ஜிபாய் சோலங்கி | பாரதீய ஜனதா கட்சி |  |
| 22 | ஜூனாகத் | தினுபாய் போகாபாய் சோலங்கி | பாரதீய ஜனதா கட்சி |  |
| 23 | ஆனந்த் | பாரத்சிங் மாதவ்சிங் சோலங்கி | இந்திய தேசிய காங்கிரஸ் |  |
| 24 | தகோத் | டாக்டர் பிரபா கிஷோர் தாவித் | இந்திய தேசிய காங்கிரஸ் |  |
| 25 | பாதன் | ஜெகதீஷ் தகொர் | இந்திய தேசிய காங்கிரஸ் |  |
| 26 | பாரூச் | மன்சுக்பாய் டி. வாசவா | பாரதீய ஜனதா கட்சி | } |
## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- பாரதீய ஜனதா கட்சி - 15
- இந்திய தேசிய காங்கிரஸ் - 11
# மொங்குபெத்தன்பட்டி



**மொங்குபெத்தன்பட்டி** என்பது திண்டுக்கல் மாவட்டம், வேடசந்தூர் வட்டம், எ.சித்தூர் பஞ்சாயத்துக்குட்பட்ட பகுதியில் அமைந்துள்ள ஒரு சிறிய ஊர்.  

## மக்கள்
இந்த கிராமத்தில் சுமார் 150 குடும்பங்களும் 500-க்கும் மேற்பட்ட வாக்களர்களும் உள்ளனர். விவசாயமும், கால்நடை வளர்ப்பும் இவர்களது முக்கியப் பணியகும். ஆனால் சமீபத்திய வறட்சியும், வேலைவாய்ப்பின்மையும் இவர்களை பிழைப்பு தேடி வேறுபல ஊர்களுக்கு (திருப்பூர், திண்டுக்கல், கேரளா மற்றும் ஆந்திரா) இடம்பெயரச்செய்துள்ளன.  

இவ்வாறு இடம்பெயர்ந்த மக்கள், வருடாவருடம் நடைபெறும் பொங்கல்விழா, மே மாதத்தில் நடைபெறும் விளையாட்டுவிழா, ஊர் திருவிழா மற்றும் இதர வீஷேசங்களுக்கு தவறாமல் வருவர்.  

## மகாத்மா மக்கள் நல மன்றம்

பொதுமக்கள் மற்றும் மாணவ சமுதாயத்தினர் பயன்பெறும் வகையில் கல்வி, மருத்துவம், வேலைவாய்ப்பு, சுகாதாரம் மற்றும் அடிப்படைக்கட்டமைப்பு ஆகியவற்றில் தன்னிறைவு பெற்ற, மற்ற கிராமங்களுக்கு முன்னுதாரணமாக, இந்த கிராமத்தை விளங்கச் செய்ய வேண்டும் என்ற உயர்ந்ததொரு நோக்ககத்தில், இவ்வூரைச் சார்ந்த மாணவர்கள், இளைஞர்கள் மற்றும் பொதுமக்கள் ஆகியோர் சேர்ந்து **மகாத்மா மக்கள் நல மன்றம்** என்றதொரு எழுச்சிமிகு அமைப்பினை, 2010 ஜனவரி 14-ம் நாளில் (தை-1) நிறுவியுள்ளனர்.
# அசிசியின் புனித கிளாரா


**அசிசியின் புனித கிளாரா** (*Clare of Assisi*, சூலை 16, 1194 – ஆகஸ்ட் 11, 1253), ஒரு இத்தாலிய கிறிஸ்தவ புனிதர் ஆவார். இவர் அசிசி புனித பிரான்சிசின் முதல் சீடர்களுள் ஒருவர். புனித பிரான்சிசின் போதனைகளால் ஈர்க்கப்பட்ட இவர் வீட்டிலிருந்து வெளியேறி, ஆண்களுக்கான பிரான்சிஸ்கன் சபை ஒழுங்குகளைத் தழுவி, பெண்களுக்கென *ஏழைகளின் புதல்வியர்* என்னும் சபையை ஆரம்பித்தார்.  

## தொடக்க காலம்
கிளாரா, இத்தாலியின் அசிசி நகரில் பிரபுக்கள் குடும்பத்தில் 1194 ஜூலை 16ந்தேதி பிறந்தார். இவருக்கு 18 வயது நடந்தபோது, அசிசியின் புனித பிரான்சிஸ் ஆற்றிய தவக்கால மறையுரையால் ஈர்க்கப்பட்டார். தனது இரு தோழிகளுடன் இரகசியமாக வீட்டை விட்டு வெளியேறி, தமியான் ஆலயத்தில் தங்கி இருந்த புனித பிரான்சிசை சந்தித்தார். அங்கு இவர் துறவற வாழ்வுக்கான ஆடைகளைப் பெற்றுக் கொண்டார்.  

## துறவற வாழ்வு
கிளாரா ஆண்டவர் இயேசுவிடம் தன்னையே அர்ப்பணித்துக் கொண்டு பெனடிக்சியன் சபை துறவற மடத்தில் சேர்ந்தார். இதைக் கேட்டு மிகவும் அதிர்ச்சி அடைந்த இவரது தந்தை, இவரை வீட்டுக்கு அழைத்து வரச் சென்றார். ஆனால் இவரோ துறவறம் மேற்கொள்வதில் மிக உறுதியாக இருந்ததால், தந்தை ஏமாற்றத்துடன் வீடு திரும்பினார்.  

40 ஆண்டுகள் கடுமையான தவத்துடன் கிளாரா துறவற வாழ்வை மேற்கொண்டார். மிகுந்த ஏழ்மை, தொடர்ச்சியான உண்ணா நோன்பு, மாமிச உணவு உண்ணாமை, தொடர்ந்த மவுனம், காலணி அணியாமை போன்ற கடுமையான தவ முயற்சிகளை மேற்கொண்டார். கிளாராவின் தவ முயற்சிகள் பலரையும் கவர்ந்தன. பிரபுக்கள் குடும்ப பெண்கள் பலரும் இவருடைய துறவற சபையில் இணைந்தனர். இவரது தாய் ஒரிடோலனாவும், தங்கை ஆக்னசும் அதே சபையில் சேர்ந்தனர்.  

**ஏழைகளின் புதல்வியர் சபை** என்று பெயர் கொண்டிருந்த கிளாராவின் துறவற சபை, ஏழைப் பெண்களின் முன்னேற்றத்தையே முக்கிய நோக்கமாக கொண்டிருந்தது. அந்த சபைக்கு இவர் இயற்றிய சட்ட நூல், ஒரு பெண்ணால் இயற்றப்பட்ட முதல் **துறவற சபை சட்ட நூல்** ஆகும். இவரது காலத்துக்கு பின்பு அச்சபை **புனித கிளாராவின் புதல்வியர் சபை** எனப் பெயர் மாற்றப்பட்டது.  

## விசுவாசத் துறவி
1244ஆம் ஆண்டு, சரசேனியரின் கொள்ளைக் கும்பல் ஒன்று கிளாராவின் மடத்தில் நுழைந்து சூறையாடத் திட்டமிட்டது. அப்போது கிளாரா நற்கருணை பாத்திரத்தைக் கையில் ஏந்தி இயேசு கிறிஸ்துவிடம் செபித்தார். நற்கருணை நாதரின் வல்லமையால் கொள்ளைக் கூட்டத்தினர் பின்னிட்டு ஓடினர்.  

கிளாரா நற்கருணை நாதராம் இயேசுவிடம் மிகுந்த அன்பு கொண்டிருந்தார். இவர் இயேசுவின் வல்லமையையும் அன்பையும் தனது வாழ்வில் எப்போதும் உணர்ந்து வாழ்ந்தார். நற்கருணையின் மதிப்பீடுகளான அன்பு, தியாகம் ஆகியவற்றை தனது வாழ்வில் கடைபிடித்து வாழ்ந்து வந்தார்.  

"இறைவா, உம் விருப்பம் போல் என்னை நடத்தும்; என் மனம் என்னுடையதல்ல உமக்குரியது" என்று கிளாரா அடிக்கடி செபித்து வந்தார். தன்னோடு துறவற வாழ்வு மேற்கொண்டிருந்த பெண்கள் இறைவனின் அன்பில் வளர இவர் சிறந்த முன்மாதிரியாக விளங்கினார்; ஏழை, எளியப் பெண்களின் வாழ்க்கை மேன்மை அடைய மிகவும் ஆர்வமாக உழைத்தார்.  

## புனிதர் பட்டம்

இயேசு கிறிஸ்துவிடம் அதிக அன்பு கொண்டிருந்த கிளாரா, இறுதியாக இயேசுவின் திருப்பாடுகளின் வரலாற்றை வாசிக்கச் சொல்லி அதைக் கேட்டவாறே 1253 ஆகஸ்ட் 11ந்தேதி உயிர் துறந்தார்.  

1255ஆம் ஆண்டு, திருத்தந்தை 4ம் அலெக்சாண்டர் கிளாராவுக்கு புனிதர் பட்டம் வழங்கினார். சில ஆண்டுகளுக்குப் பிறகு கிளாராவின் கல்லறைத் தோண்டப்பட்ட வேளையில் இவரது உடல் அழியாத நிலையில் கண்டெடுக்கப்பட்டது.  

1958ல் திருத்தந்தை 12ம் பயஸ் புனித கிளாராவை *தொலைக்காட்சிகளின் பாதுகாவலர்* என்று அறிவித்தார்.  

## ஆதாரங்கள்
# மீகோ



**மீகோ** என்பது ஒரு திறமூல செல்பேசி இயங்குதளத் திட்டம். இது லினக்ஸை அடிப்படையாகக் கொண்டது.  

நோக்கியா மற்றும் இன்டல் நிறுவனங்கள் பிப்ரவரி 2010இல் மொபைல் வேர்ட் காங்கிரஸ் என்னும் தொழில் நுட்ப மாநாட்டில் இத்திட்டதை அறிவித்தன.  

இன்டல் நிறுவணத்தின் மொப்லின் இயங்குதளத் திட்டத்தையும், நோக்கியா நிறுவனத்தின் மேமோ திட்டத்தையும் ஒருங்கிணைத்து இந்த மீகோ திட்டம் உருவாக்கபட்டது. இத்திட்டத்தின் கோப்புகளனைத்தும் லினக்ஸ் அறக்கட்டளை (லினக்ஸ் ஃபவுண்டேசன்) வலைத்தளத்தில் பராமரிக்கப்படுகிறுது.  

இத்திட்டம் உருவாக இன்னொரு காரணமாக, மைக்ரோசாஃப்ட் நிறுவனம் தனது விண்டோஸ் 7 இயங்குதளத்தில், இன்டல் நிறுவணத்தின் **ஆட்டம் புரோசசர்களுக்கு** போதிய ஆதரவு வழங்காதது என்று இன்டல் தரப்பிலிருந்து சொல்லப்படுகிறது.
# பிரயோக விவேகம்

**பிரயோக விவேகம்** ஒரு இலக்கண நூல். இதே பெயருடைய வடமொழி நூலைத் தழுவி எழுதப்பட்டது. இதனால் அவ்வடமொழி நூலைப்போலவே எழுத்திலக்கணம் கூறாது சொல்லிலக்கணம் மட்டுமே கூறுகின்றது. 17 ஆம் நூற்றாண்டில் வாழ்ந்தவரும் ஆழ்வார் திருநகரி என்னும் ஊரைச் சேர்ந்தவருமான சுப்பிரமணிய தீட்சிதர் என்பார் இந்நூலை இயற்றினார். இந்நூலுக்கான உரையையும் இவரே எழுதியுள்ளார்.  

## நூற்கொள்கை
தமிழும் வடமொழியும் வேறல்ல என்றும் வடமொழியிலிருந்தே தமிழ் மொழி உருவானது என்றும் வடமொழி கற்றோரிடையே அக்காலத்தில் நிலவிய கருத்தையே இந்நூலும் வலியுறுத்துகின்றது.  

சோழர் காலத்தில் தமிழ்நாட்டில் ஏற்பட்ட வடமொழிப் பரவலின் தாக்கத்தினால் விளைந்த புதிய இலக்கணத் தேவைகளையும் வீரசோழியம் என்னும் இலக்கண நூல் ஓரளவுக்கு நிறைவு செய்தது. எனினும் அக்காலத்தில் எழுந்த இலக்கியங்களான சைவசித்தாந்த சாத்திரங்கள், வைணவ நூல்கள், மணிப்பிரவாள நடையில் அமைந்த இலக்கியங்கள் என்பவற்றினூடாகத் தமிழுக்கு அறிமுகமான வடமொழி மரபு சார்ந்த இலக்கணக் கூறுகளை விளக்குவதற்கு ஏற்பட்ட தேவையை நிறைவு செய்வதற்காகத் தோன்றிய இலக்கண நூல்களுள் பிரயோக விவேகமும் ஒன்று  

## அமைப்பு
இந்நூல் 51 காரிகைகளால் ஆன நான்கு படலங்களைக் கொண்டுள்ளது. இவை, காரகப் படலம், சமாசப் படலம், தத்தித படலம், திங்ஙுப் படலம் என்பன. இவற்றுள் 17 காரிகைகளைக் கொண்ட காரகப்படலம் வேற்றுமையைப் பற்றி விளக்குகிறது. 11 காரிகைகளாலான சமாசப் படலம் தொகைச்சொல் பற்றிக் கூறுகிறது. 6 காரிகைகளிலாலான தத்தித படலம் தத்திதாந்தச் சொற்கள் பற்றியும், 17 காரிகைகளிலாலான திங்ஙுப் படலம் வினைமுற்றுக்களைப் பற்றியும் எடுத்துரைக்கின்றன.  

## பதிப்புகள்
பிரயோக விவேகம் நூலை முதன் முதலில் பதிப்பித்தவர் யாழ்ப்பாணம் ஆறுமுக நாவலர். பின்னர் தி. வே. கோபாலையர் புதிய விளக்கக் குறிப்புகளுடனும், பின்னிணைப்புகளுடனும் வெளியிட்டார்.  

- சுப்பிரமணிய தீக்கிதர் இயற்றிய பிரயோக விவேகம் மூலமும் உரையும். பதிப்பாசிரியர்: பண்டித வித்துவான் தி. வே. கோபாலையர், எம். ஏ., பி. ஒ. எல்., தஞ்சை சரசுவதி மகால் வெளியீடு-147, 1973
# இலக்கண விளக்கம்

**இலக்கண விளக்கம்** ஒரு தமிழ் இலக்கண நூல். இந்நூல் ஐந்திலக்கணங்களையும் கூறுவதுடன் பாட்டியல் பற்றியும் விளக்குகிறது. தமிழ் இலக்கணத்தை விரிவாகவும் முழுமையாகவும் கூறுவதால் இந்நூலைக் **குட்டித் தொல்காப்பியம்** என்றும் குறிப்பிடுவதுண்டு. திருவாரூரைச் சேர்ந்த வைத்தியநாத தேசிகர் என்பவர் இந்நூலை இயற்றினார். இது 17-ஆம் நூற்றாண்டைச் சேர்ந்தது.  

## அமைப்பு
இந்நூலில் உள்ள பல பாடல்கள் நன்னூல் முதலிய பழைய நூல்களில் இருந்து அப்படியே எடுத்தாளப்பட்டவை. இவ்வாறான பாடல்களுடன் தானியற்றிய பாடல்களையும் சேர்த்து ஒரு தொகுப்பு நூல் போல இதனை ஆக்கியுள்ளார் நூலாசிரியர். இந்நூலில் எழுத்ததிகாரம், சொல்லதிகாரம், பொருளதிகாரம் என மூன்று அதிகாரங்கள் உள்ளன. **எழுத்ததிகாரத்தில்**, எழுத்தியல், பதவியல், உயிரீற்றுப் புணரியல், மெய்யீற்றுப் புணரியல், உருபுப் புணரியல் என **ஐந்து இயல்களும்** **சொல்லதிகாரத்தில்** பெயரியல், வினையியல், உரிச்சொல்லியல், இடைச்சொல்லியல், பொதுவியல் என்னும் **ஐந்து இயல்களும்** உள்ளன. **பொருளதிகாரம்**, அகத்திணையியல், புறத்திணையியல், அணியியல், செய்யுளியல், பாட்டியல் என்னும் ***ஐந்து இயல்களாகப் பிரிக்கப்பட்டுள்ளது.*** எழுத்ததிகாரத்தில் 158 பாடல்களும், சொல்லதிகாரத்தில் 214 பாடல்களும், பொருளதிகாரத்தில் 569 பாடல்களுமாக நூலில் மொத்தம் **941 பாடல்கள்** உள்ளன.  

## பதிப்புகள்
இலக்கண விளக்கத்தை முதன் முதலில் பதிப்பித்தவர் யாழ்ப்பாணத்தைச் சேர்ந்த சி. வை. தாமோதரம்பிள்ளை ஆவார். இவரது பதிப்பு 1889 ஆம் ஆண்டு வெளிவந்தது. பின்னர் இதன் பொருளதிகாரம் 1941 ஆம் ஆண்டில் சோமசுந்தர தேசிகரால் பதிப்பித்து வெளியிடப்பட்டது. 1973 ஆம் ஆண்டில் எழுத்ததிகாரமும், சொல்லதிகாரமும் சேயொளி என்பவரைப் பதிப்பாசிரியராகக் கொண்டு கழக வெளியீடாக வெளிவந்தது. 1974 ஆம் ஆண்டளவில் தி. வே. கோபாலையர் இந்நூல் முழுவதையும் தரப்படுத்தி விளக்கக் குறிப்புக்களுடன் பதிப்பித்தார்.
# சிலுவையின் புனித யோவான்



**சிலுவையின் புனித யோவான்** (, , சூன் 24, 1542 – டிசம்பர் 14, 1591), உரோமன் கத்தோலிக்கத் திருச்சபையின் முப்பத்தியாறு மறைவல்லுனர்களுள் ஒருவர். கத்தோலிக்க மறுமலர்ச்சியில் பெரும் பங்கு வகித்த எசுப்பானிய மறையியலாளரான இவர் கார்மேல் சபைத் துறவியும் குருவும் ஆவார். சிறந்த எழுத்தாளரும் கவிஞருமான இவரது படைப்புகள் எசுப்பானிய இலக்கியத்தில் முதன்மை இடம் பெற்றுள்ளன.  

கார்மேல் சபையைச் சீர்திருத்திய இவர், புனித அவிலா தெரேசாவோடு இணைந்து பெண்களுக்கான கார்மேல் சபையை உண்டாக்குவதில் பெரும் பங்காற்றினார். திருத்தந்தை பதின்மூன்றாம் பெனடிக்ட் 1726 இல் இவருக்கு புனிதர் பட்டமளித்தார்.
# இலக்கணக் கொத்து

**இலக்கணக் கொத்து** ஒரு தமிழ் இலக்கண நூல். இது வடமொழி இலக்கண மரபைத் தழுவி எழுதப்பட்டது. பாண்டி நாட்டைச் சேர்ந்த **சுவாமிநாத தேசிகர்** என்பவர் இந்நூலை இயற்றினார். இவரே அதற்கு உரையும் எழுதியுள்ளார். சைவ மடாலயங்களில் தமிழிலக்கணப் பயிற்சிக்காகப் பயின்றுவந்த நூல்களில் இதுவும் ஒன்று. இது 17-ஆம் நூற்றாண்டைச் சேர்ந்தது.  

## அமைப்பு
185 அடிகளைக் கொண்ட நீண்ட பாயிரம் உட்பட இந்நூலில் 131பாடல்கள் உள்ளன. வேற்றுமையியல், வினையியல், ஒழிபியல் என்னும் மூன்று இயல்களாக நூல் பிரிக்கப்பட்டுள்ளது. இவற்றில் வேற்றுமையியலில் 52 பாடல்களும், வினையியல், ஒழிபியல் ஆகியவற்றில் முறையே 22, 45 பாடல்களும் உள்ளன. 31 அடிகளையுடைய இதன் சிறப்புப் பாயிரம் நேரிசை ஆசிரியப்பாவகையைச் சார்ந்தது.  

## நூற்கொள்கை
வடமொழி இலக்கணமும் தமிழ் இலக்கணமும் ஒன்றே என நிறுவ முனையும் இந்நூல் தமிழ் மொழியைத் தாழ்த்தி வடமொழியை உயர்த்திப் பேசுகிறது. இந்நூலின் ஏழாவது நூற்பா, தமிழில் அளவில்லாத நூல்கள் இருந்தாலும் ஒன்றாவது தனித் தமிழில் இல்லை என்றும் ஐந்து எழுத்துக்களை மட்டுமே தனக்கெனக் கொண்ட தமிழ் ஒரு மொழி என்று சொல்வதற்கு அறிஞர்கள் வெட்கப்படுவர் என்றும் கூறுகிறது. அந்நூற்பா வருமாறு:  

: "தமிழ்நூற் களவிலை அவற்றுள்  
: ஒன்றேயாயினும் தனித்தமிழ் உண்டோ  
: அன்றியும் ஐந்தெழுத் தாலொரு பாடையென்  
: றறையவே நாணுவர் அறிவுடையோரே  
: ஆகையால் யானும் அதுவே அறிக  
: வடமொழி தமிழ்மொழி எனுமிரு மொழியினும்  
: இலக்கணம் ஒன்றே என்றே எண்ணுக"  

வடமொழி மரபுகளையும் அது சார்ந்த இலக்கியங்களையும் உயர்த்தும் இந்நூல், தமிழ் மரபையும் அது சார்ந்த இலக்கியங்களையும் தாழ்வாகப் பேசுகின்றது. நன்னூல், சின்னூல், அகப்பொருள், காரிகை, அலங்காரம் முதலிய இலக்கணங்களையும், பத்துப்பாட்டு, எட்டுத்தொகை, பதினெண்கீழ்க்கணக்கு, இராமன்கதை, நளன்கதை, அரிச்சந்திரன்கதை முதலிய இலக்கியங்களையும் ஒரு பொருளாக எண்ணி வாழ்நாளைக் கழிப்பவர்கள், பாலை விரும்பாது வேறு பலவற்றை விரும்பும் பாற்கடலில் வாழும் மீனுக்கு ஒப்பானவர்கள் என்று இந்நூலின் 99 ஆம் பாடலுக்கான உரையில் கூறுகிறார் இதன் ஆசிரியர்  

## பதிப்புகள்
இலக்கணக் கொத்தை முதன் முதலில் பதிப்பித்தவர் யாழ்ப்பாணத்து ஆறுமுக நாவலர். இப்பதிப்பு 1866 ஆம் ஆண்டில் வெளிவந்தது. பின்னர் 1973 ஆம் ஆண்டில் தி. வே. கோபாலையர் இன்னொரு பதிப்பை வெளியிட்டார். .
# ஜார்க்கண்ட் மக்களவை உறுப்பினர்கள்

இந்திய பாராளுமன்றத்துக்கு ஜார்க்கண்டிலிருந்து 14 உறுப்பினர்கள் தேர்ந்தெடுக்கப்படுகின்றனர்.  

## பதினாறாவது மக்களவை
### உறுப்பினர்கள்
| ஜார்க்கண்ட் முக்தி மோர்ச்சா |
| --- |

## பதினைந்தாவது மக்களவை
### உறுப்பினர்கள்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் ஜார்க்கண்ட் மாநிலத்திலிருக்கும் 14 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.  

| வ.எண். | மக்களவைத் தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | பலாமூ | காமேஸ்வர் பைதா | ஜார்க்கண்ட் முக்தி மோர்சா |  |
| 2 | ராஜ்மஹல் | தேவிதான் பெஸ்ரா | பாரதீய ஜனதா கட்சி |  |
| 3 | லோஹர்தகா | சுதர்சன் பகத் | பாரதீய ஜனதா கட்சி |  |
| 4 | கோடா | நிஷாந்த் துபே | பாரதீய ஜனதா கட்சி |  |
| 5 | சிங்பூம் | மது கோடா | சுயேச்சை |  |
| 6 | கோடர்மா | பாபுலால் மராண்டி | ஜார்க்கண்ட் விகாஸ் மோர்ச்சா (பிரஜாதந்த்ரிக்) |  |
| 7 | ஜாம்ஷெட்பூர் | அர்ஜுன் முண்டா | பாரதீய ஜனதா கட்சி |  |
| 8 | கூண்டி | கரிய முண்டா | பாரதீய ஜனதா கட்சி |  |
| 9 | சத்ரா | இந்தர்சிங் நாம்தாரி | சுயேச்சை |  |
| 10 | கிரீடிஹ் | ரவீந்திர குமார் பாண்டே | பாரதீய ஜனதா கட்சி |  |
| 11 | ராஞ்சி | சுபோத் காந்த் சகாய் | இந்திய தேசிய காங்கிரஸ் |  |
| 12 | தன்பாத் | பசுபதி நாத் சிங் | பாரதீய ஜனதா கட்சி |  |
| 13 | ஹசாரிபாக் | யஸ்வந்த் சின்ஹா | பாரதீய ஜனதா கட்சி |  |
| 14 | தும்கா | சிபு சோரன் | ஜார்க்கண்ட் முக்தி மோர்சா | } |

### கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- பாரதீய ஜனதா கட்சி - 8
- ஜார்க்கண்ட் முக்தி மோர்சா-2
- சுயேச்சை -2
- இந்திய தேசிய காங்கிரஸ் - 1
- ஜார்க்கண்ட் விகார் மோர்சா (பிரஜாதந்த்ரிக்) -1
# கேரள மக்களவை உறுப்பினர்கள் (2009)

2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் கேரளா மாநிலத்திலிருக்கும் 20 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது. இம்மாநிலத்திலிருந்து ஆங்கிலோ இந்திய சமூகப் பிரதிநிதி ஒருவர் மக்களவையின் நியமன உறுப்பினராக நியமிக்கப்பட்டுள்ளதால் இம்மாநிலத்திலிருந்து மக்களவை உறுப்பினர்கள் எண்ணிக்கை 21 ஆக உள்ளது.  

| வ.எண். | மக்களவை தொகுதியின் பெயர் | மக்களவை உறுப்பினர் | அரசியல் கட்சி |  |
| --- | --- | --- | --- | --- |
| 1 | மலப்புறம் | ஈ. அகமது | முசுலீம் லீக் கேரளா மாநிலக் குழு |  |
| 2 | பத்தனம்திட்டா | ஆன்டோ ஆன்டனி | இந்திய தேசிய காங்கிரஸ் |  |
| 3 | பொன்னானி | ஈ. டி. மொகமது பஷீர் | முசுலீம் லீக் கேரளா மாநிலக் குழு |  |
| 4 | ஆலத்தூர் | பறயம்பரம்பில் குட்டப்பன் பிஜு | மார்க்சிஸ்ட் கம்யூனிஸ்ட் கட்சி |  |
| 5 | திருச்சூர் | பி. சி. சாக்கோ | இந்திய தேசிய காங்கிரஸ் |  |
| 6 | சாலக்குடி | கே. பி. தனபாலன் | இந்திய தேசிய காங்கிரஸ் |  |
| 7 | **நியமன உறுப்பினர்** | டாக்டர் சார்லஸ் டயஸ் | இந்திய தேசிய காங்கிரஸ் |  |
| 8 | காசர்கோடு | பி. கருணாகரன் | மார்க்சிஸ்ட் கம்யூனிஸ்ட் கட்சி |  |
| 9 | மாவேலிக்கரா | சுரேஷ் கொடிகொன்னில் | இந்திய தேசிய காங்கிரஸ் |  |
| 10 | கொல்லம் | என். பீதாம்பர குரூப் | இந்திய தேசிய காங்கிரஸ் |  |
| 11 | கோட்டயம் | ஜோஸ் கே. மணி | கேரள காங்கிரஸ் (எம்) |  |
| 12 | வடகரா | ராமச்சந்திரன் முள்ளப்பள்ளி | இந்திய தேசிய காங்கிரஸ் |  |
| 13 | கோழிக்கோடு | எம். கே. ராகவன் | இந்திய தேசிய காங்கிரஸ் |  |
| 14 | பாலக்காடு | எம். பி. ராஜேஷ் | மார்க்சிஸ்ட் கம்யூனிஸ்ட் கட்சி |  |
| 15 | ஆற்றிங்கல் | அனிருத்தன் சம்பத் | மார்க்சிஸ்ட் கம்யூனிஸ்ட் கட்சி |  |
| 16 | வயநாடு | எம். ஐ. ஷாநவாஸ் | இந்திய தேசிய காங்கிரஸ் |  |
| 17 | கண்ணூர் | கும்பக்குடி சுதாகரன் | இந்திய தேசிய காங்கிரஸ் |  |
| 18 | திருவனந்தபுரம் | டாக்டர் சசி தரூர் | இந்திய தேசிய காங்கிரஸ் |  |
| 19 | இடுக்கி | பி. டி. தாமஸ் | இந்திய தேசிய காங்கிரஸ் |  |
| 20 | எர்ணாகுளம் | பேராசிரியர் கே. வி. தாமஸ் | இந்திய தேசிய காங்கிரஸ் |  |
| 21 | ஆலப்புழா | கே. சி. வேணுகோபால் | இந்திய தேசிய காங்கிரஸ் | } |

## நியமன உறுப்பினர்

மக்களவைக்கு நியமன உறுப்பினர்களாக ஆங்கிலோ இந்தியன் சமூகத்தவரிலிருந்து இருவர் நியமிக்கப்படுவது வழக்கமாக உள்ளது. பதினைந்தாவது மக்களவையில் நியமிக்கப்பட்ட இரு ஆங்கிலோ இந்தியன் சமூகத்தவரில் டாக்டர் சார்லஸ் டயஸ் ஒருவர்.  

## கட்சி வாரியாக உறுப்பினர்கள்

இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:  

- இந்திய தேசிய காங்கிரஸ் - 14 (இதில் ஒருவர் நியமன உறுப்பினர்)
- மார்க்சிஸ்ட் கம்யூனிஸ்ட் கட்சி - 4
- முசுலீம் லீக் கேரள மாநிலக் குழு -2
- கேரள காங்கிரஸ் (எம்) -1
# மகடூஉ முன்னிலை (இலக்கணம்)

தமிழ் இலக்கண இலக்கிய நூல்களில், **மகடூஉ முன்னிலை** என்பது, எதிரில் உள்ள பெண்ணொருத்திக்குச் சொல்வதுபோல் பாடல்களை எழுதும் ஒரு முறையைக் குறிக்கும். *மகடூஉ* என்பது பெண்ணைக் குறிக்கும் ஒரு சொல். முன்னிலை என்பது முன்னே இருப்பதாகக் கருதுவதைக் குறிக்கிறது.  

சமணர்களால் எழுதப்பட்ட யாப்பருங்கலக் காரிகை, நேமிநாதம் முதலிய இலக்கண நூல்கள் மகடூஉ முன்னிலையாக அமைந்தவை. காரிகை என்பது பெண்ணைக் குறிக்கிறது. பெண்ணை முன்னிலைப்படுத்தி எழுதியதாலேயே யாப்பருங்கலக் காரிகை என்ற பெயர் ஏற்பட்டது என்ற கருத்தும் உண்டு.  

<poem>சிறியவர் எய்திய செல்வத்தின், மாண்ட  
பெரியவர் நல்குரவு நன்றே, தெரியின்;-  
மது மயங்கு பூங் கோதை மாணிழாய்!-மோரின்  
முது நெய் தீது ஆகலோ இல். </poem>  

இப்பாடலில் **மது மயங்கு பூங் கோதை மாணிழாய்!** என்பது மகடூஉ முன்னிலை.
# மகடூஉ முன்னிலை (நூல்)

**மகடூஉ முன்னிலை** முனைவர் தாயம்மாள் அறவாணன் எழுதிய ஒரு நூல் ஆகும். சங்க இலக்கியங்களை எழுதிய 473 புலவர்களில் 45 புலவர்கள் பெண்பால் புலவர்கள். இவர்களில் ஆதிமந்தி முதல் ஆண்டாள் வரையானவர்கள் அடங்குவர். இப்புலவர்களுடைய ஆக்கங்களின் சிறப்பு, அவர்களின் வரலாறு, பெயர்க்காரணம் முதலிய விபரங்களையும், ஆக்கங்களையும் தொகுத்துத் தருகிறது இந்நூல்.  

680 பக்கங்களைக் கொண்ட இந்நூல் 2004 ஆம் ஆண்டில் முதற் பதிப்பாகச் சென்னையில் இருந்து வெளிவந்தது. பச்சைப்பசேல் பதிப்பகத்தினர் இதனை வெளியிட்டு உள்ளனர்.
# அவிலாவின் புனித தெரேசா



**அவிலாவின் புனித தெரேசா** (*Saint Teresa of Ávila*, அல்லது *Saint Teresa of Jesus*, மார்ச் 28, 1515 - அக்டோபர் 4, 1582) உரோமன் கத்தோலிக்க திருச்சபையின் மறுமலர்ச்சியில் பெரும் பங்கு வகித்தவர். எசுப்பானியா நாட்டினரான இவர் கார்மேல் சபைத் துறவி ஆவார். இவர் ஒரு மெய்யியலாளரும், இறையியலாளரும் ஆவார். சிலுவையின் புனித யோவானோடு இணைந்து பெண்களுக்கான கார்மேல் சபையை உண்டாக்கினார். இவர் ஆழ்நிலைத் தியானம், கத்தோலிக்க திருச்சபையின் மறுமலர்ச்சி ஆகியன பற்றி பல நூல்கள் எழுதினார். இவர் கத்தோலிக்க திருச்சபையின் மறைவல்லுனர்களுள் ஒருவர். இப்பட்டத்தைப் பெற்ற முதல் பெண் எனும் பெருமை இவரைச் சேரும்.
# தொன்னூல் விளக்கம்

**தொன்னூல் விளக்கம்** என்பது ஒரு தமிழ் இலக்கண நூல். வீரமாமுனிவர் என அறியப்பட்டவரும், கான்சுடன்டைன் சோசப்பு பெசுக்கி (Costanzio Giuseppe Beschi) [1680-1746] என்னும் இயற்பெயர் கொண்டவருமான இத்தாலியப் பாதிரியார் இந்நூலை இயற்றினார். இது 1730 ஆம் ஆண்டில் எழுதப்பட்டு, 1838-ஆம் ஆண்டில் **புதுவை**யில் முதன்முறையாகப் பதிப்பிக்கப் பட்டது. ஐந்திலக்கணம் கூறும் இந்நூல் **ஐந்திலக்கணத் தொன்னூல் விளக்கம்** என்றும் குறிப்பிடப்படுவது உண்டு.  

## அமைப்பு
இந்நூல் ஐந்து பிரிவுகளாகப் பிரிக்கப்பட்டுள்ளது. அவை:  

1. எழுத்ததிகாரம்
1. சொல்லதிகாரம்
1. பொருளதிகாரம்
1. யாப்பதிகாரம்
1. அணியதிகாரம்

என்பனவாம். மொத்தம் 370 பாக்களால் ஆன இந்நூலின் எழுத்ததிகாரத்தில் 40 பாக்களும், சொல்லதிகாரத்தில் 102 பாக்களும், பொருளதிகாரத்தில் 58 பாடல்களும், யாப்பதிகாரத்தில் 100 பாடல்களும், அணியதிகாரத்தில் 70 பாடல்களும் உள்ளன  

## சிறப்பு
1. எ,ஒ வடிவம் புள்ளியிட்டால் குறிலாகவும் இடாவிட்டால் நெடிலாகவும் வழங்குதல்.
1. கட்டளைக்கலிப்பா, சந்தவிருத்தம் ஆகியவற்றின் இலக்கணங்களைக் கூறல்.
1. அகத்திணை, புறத்திணைகளை ஒரே நூற்பாவில் தொகுத்துரைத்தல்.

## உரை
இந்நூலுக்கு நூலாசிரியரே உரையும் எழுதியுள்ளார். இவ்வுரையில் பழந்தமிழ் நூல்களிலிருந்தும், தானே எழுதிய பிற நூல்களிலிருந்தும் எடுத்துக்காட்டுப் பாடல்களை ஆசிரியர் தருகிறார்.